|  |
| --- |
| Zika karštinė |
|  
Išbėrimas Zika karštinės infekcijos metu |
| ICD-10 | U06.9 kodas pakeistas nuo 2015 m. gruodžio 21 d. |
| ICD-9 | 066.3 |

**Zika karštinė**, taip pat žinoma kaip **Zika virusinė liga**, – tai liga, kurią sukelia Zika virusas. Simptomai yra panašūs į Dengė karštligės. Daugeliu atvejų (60–80 %) simptomų nėra. Simptomai, jų esant, yra tokie: karščiavimas, paraudusios akys, sąnarių skausmas, galvos skausmas, ir makulopapulinis bėrimas. Apskritai, simptomai yra švelnūs ir tęsiasi mažiau nei septynias dienas. Pirminės 2015 m. infekcijos metu mirčių užregistruota nebuvo. Manoma, kad infekcija yra susijusi su Guillain–Barré sindromu.

Priežastis ir diagnozė
----------------------

Zika karštinę daugiausia platina *Aedes* genties uodai. Galimas daiktas, kad ja taip pat galima užsikrėsti lytinių santykių metu ir atliekant kraujo perpylimą. Liga gali plisti iš motinos – negimusiam kūdikiui bei sukelti mikrocefaliją. Žmogui sergant, karštinė diagnozuojama tikrinant, ar kraujyje, šlapime ar seilėse yra viruso RNR.

Profilaktika ir gydymas
-----------------------

Profilaktikos esmė – uodų įgėlimų skaičiaus sumažinimas ligos pasireiškimo zonose. Norint išvengti uodų įgėlimų, patariama naudoti vabzdžių repelentus, drabužius, uždengiančius didžiąją kūno dalį, tinklelius nuo uodų ir pašalinti stovintį vandenį, kadangi būtent jame uodai dauginasi. Efektyvios vakcinos nėra. 2015 m. dėl viruso protrūkio Brazilijos sveikatos priežiūros pareigūnai planuojančioms pastoti moterims patarė atidėti nėštumą. Taip pat rekomenduojama, kad nėščios moterys nekeliautų į vietoves, kuriose buvo užfiksuotas viruso protrūkis. Nors specifinio gydymo metodo nėra, paracetamolis (acetaminofenas) gali padėti sušvelninti simptomus. Gultis į ligoninę reikalinga tik retais atvejais.

Istorija ir epidemiologija
--------------------------

Ligą sukeliantis virusas pirmą kartą išskirtas 1947 m. Pirmasis dokumentais pagrįstas protrūkis tarp žmonių įvyko 2007 m. Mikronezijoje. 2016 m. sausį liga buvo užfiksuota dvidešimtyje Amerikos regionų. Žinoma, kad liga taip pat pasireiškia Afrikoje, Azijoje ir Ramiojo vandenyno šalyse. Dėl ligos protrūkio, kuris prasidėjo Brazilijoje 2015 m. Pasaulio sveikatos organizacija 2016 m. vasarį paskelbė tarptautinės svarbos ekstremalią visuomenės sveikatai situaciją.

Išnašos
-------

1. 1 2 3 4 5 6 7  „Zika virus". *WHO*. 2016-01. Nuoroda tikrinta 2016-02-03. `{{cite web}}`: Patikrinkite date reikšmes: `|date=` (pagalba)
2. 1 2 3 4 5  „Factsheet for health professionals". *ecdc.europa.eu*. Nuoroda tikrinta 2015-12-22.
3. ↑  Musso, D.; Nilles, E.J.; Cao-Lormeau, V.-M. (2014). „Rapid spread of emerging Zika virus in the Pacific area". *Clinical Microbiology and Infection*. **20** (10): O595–6. doi:10.1111/1469-0691.12707. PMID 24909208.
4. 1 2 3 4 5 6 7 8 9 10  Chen, LH; Hamer, DH (2016-02-02). „Zika Virus: Rapid Spread in the Western Hemisphere". *Annals of internal medicine*. PMID 26832396.
5. ↑  „Brazil warns against pregnancy due to spreading virus - CNN.com". *CNN*. Nuoroda tikrinta 2015-12-24.
6. ↑  Haddow, AD; Schuh, AJ; Yasuda, CY; Kasper, MR; Heang, V; Huy, R; Guzman, H; Tesh, RB; Weaver, SC (2012). „Genetic characterization of Zika virus strains: geographic expansion of the Asian lineage". *PLoS neglected tropical diseases*. **6** (2): e1477. PMID 22389730.
7. ↑  „WHO Director-General summarizes the outcome of the Emergency Committee regarding clusters of microcephaly and Guillain-Barré syndrome". *WHO*. 2016-02-01. Nuoroda tikrinta 2016-02-03.